TPCH ร่วมให้ข้อมูลงาน Opportunity Day
TPCH ร่วมให้ข้อมูลงาน Opportunity Day ผ่านระบบ Video Conference ณ ห้องประชุม สำนักงานใหญ่ของบริษัทฯ เมื่อเร็วๆ นี้
8 เม.ย. 2564

เชิดศักดิ์ วัฒนวิจิตรกุล กรรมการผู้จัดการใหญ่ พร้อมด้วย สมพิศ แสนเรือง รองกรรมการผู้จัดการฝ่ายบัญชีและการเงิน ร่วมด้วย จันทกานต์ จันทร์พลังศรี นักลงทุนสัมพันธ์ บริษัท ทีพีซี เพาเวอร์ โฮลดิ้ง จำกัด (มหาชน) หรือ TPCH ร่วมนำเสนอข้อมูลในงานบริษัทจดทะเบียนพบผู้ลงทุน “Opportunity Day” ประจำปี 2563 ผ่านระบบ Video Conference
โดยระบุว่า บริษัทฯ เตรียม COD โรงไฟฟ้าเพิ่ม ทั้งโรงไฟฟ้าชีวมวลและโรงไฟฟ้าขยะ จำนวน 3 แห่ง กำลังการผลิตรวม 16 เมกะวัตต์ เพื่อให้มีกำลังการผลิตรวมอยู่ที่ 125 เมกะวัตต์ ภายในปี 2564 นอกจากนี้ บริษัทฯ มีความพร้อมในการเข้าร่วมประมูลโครงการโรงไฟฟ้าชุมชนเพื่อเศรษฐกิจฐานราก เพื่อสร้างผลตอบแทนที่ดีให้กับผู้ถือหุ้นในอนาคต งานดังกล่าวจัดขึ้น ณ ห้องประชุม สำนักงานใหญ่ของบริษัทฯ เมื่อเร็วๆ นี้